[[चित्र:Rat-hippocampal-activity-modes.png|thumb|300px|चूहे के हिप्पोकैम्पस में ईईजी तथा सीए1 न्यूरल गतिविधियां थीटा (जगा हुआ/व्यवहार करता हुआ) तथा एलआईए (निम्न-तरंग निद्रा) मोड में.प्रत्येक प्लॉट 20 सेकण्ड के आंकड़े प्रस्तुत करता है, हिप्पोकैम्पस का ईईजी ट्रेस सबसे ऊपर है, 40 सीए1 पिरामिड आकार की कोशिकाओं से एक साथ एकत्रित किये गए स्पाइक रास्टर मध्य में हैं (प्रत्येक रास्टर रेखा एक अलग कोशिका को दर्शाती है), दौड़ने की गति का प्लॉट सबसे नीचे दिया गया है.शीर्ष में दिया गया प्लॉट उस समय अंतराल को प्रदर्शित करता है जिसमें चूहा सक्रिय रूप से फैले हुए भोजन को ढूंढ रहा था.सबसे नीचे के प्लॉट में चूहा निद्रा में था.]]

हिप्पोकैम्पस गतिविधि के दो "मोड" प्रदर्शित करता है, जिनमें से प्रत्येक न्यूरल संख्या गतिविधि के एक विशिष्ट स्वरुप से तथा विद्युतीय गतिविधि की तरंगों से सम्बंधित होता है तथा जिसे इलेक्ट्रोएंकेफैलोग्राम (EEG) की सहायता से मापा जा सकता है. इन दोनों मोड को उनसे सम्बंधित ईईजी स्वरूपों पर नाम दिया गया है: थीटा व लार्ज इर्रेगुलर एक्टिविटी (LIA). नीचे वर्णित मुख्य विशेषतायें चूहे के लिए हैं, जो कि ऐसा जंतु है जिसका अध्ययन सर्वाधिक किया जा सका है.

थीटा मोड सक्रिय, चौकन्ने व्यवहार (विशेष रूप से घुमते समय) के दौरान प्रदर्शित होता है, यह आरईएम (स्वप्न) नींद के दौरान भी होता है. थीटा मोड में, ईईजी बड़ी तथा नियमित तरंगों से आच्छादित होता है जिनकी आवृत्ति सीमा 6 से 9 हर्ट्ज़ होती है, तथा हिप्पोकैम्पस न्युरौनों के प्रमुख समूह (पिरामिड आकार की कोशिकाएं व कणिका आकार की कोशिकाएं) कम घनत्व की गतिविधि प्रदर्शित करती हैं, इसका अर्थ यह हुआ कि समय के किसी भी छोटे अंतराल में अधिकांश कोशिकाएं शांत होती हैं, जबकि बची हुई कोशिकाएं अपेक्षाकृत उच्च स्तर पर उत्सर्जन करती हैं, जिनमें से सर्वाधिक सक्रिय कोशिकाएं 50 स्पाइक प्रति सेकण्ड तक उत्सर्जित कर देती हैं. एक सक्रिय कोशिका आमतौर पर आधे सेकण्ड से लेकर कुछ सेकेंडों तक सक्रिय रहती है. चूहे के व्यवहार के अनुरूप ही सक्रिय कोशिकाएं शांत हो जाती हैं तथा नयी कोशिकाएं सक्रिय हो जाती हैं, परन्तु सक्रिय कोशिकाओं का समग्र प्रतिशत लगभग एक समान ही रहता है. कई स्थितियों में, कोशकीय गतिविधि मुख्यतः जंतु की स्थानिक अवस्थिति द्वारा निर्धारित होती है तथापि अन्य व्यावहारिक चर भी इसे अवश्य ही प्रभावित कर सकते हैं.

एलआईए मोड मंद (बिना स्वप्न के) निद्रा तथा जगे होने पर बिना गतिविधि की स्थिति में प्रकट होता है, जैसे विश्राम तथा भोजन करते समय. एलआईए मोड में ईईजी तीव्र तरंगों से आच्छादित रहता है, जो अनियमित समय पर ईईजी सिग्नल के विक्षेपण होते हैं तथा 200-300 मिली सेकण्ड तक रहते हैं. ये तीव्र तरंगें जनसंख्या की न्यूरल गतिविधि स्वरूप को भी दर्शाती हैं. इन सब के बीच पिरामिड आकार तथा कणिका आकार की कोशिकाएं बहुत शांत (परन्तु पूरी तरह मौन नहीं) रहती हैं. इन तीव्र तरंगों के दौरान कुल न्युरौनों के 5-10% तक एक्शन पोटेंशियल उत्सर्जित करते हैं जो कि 50 मिली सेकण्ड की अवधि में हो जाता है; इनमें से बहुत सी कोशिकाएं कई एक्शन पोटेंशियल उत्सर्जित कर देती हैं.

हिप्पोकैम्पस की गतिविधियों के ये दोनों मोड चूहों के साथ ही साथ वानरों में भी पाए जाते हैं, एक अपवाद यह है कि वानर हिप्पोकैम्पस में सुदृढ़ थीटा रिदमिसिटी को अवलोकित करना कठिन है. हालांकि गुणवत्ता के आधार पर उनमें भी मिलती-जुलती तीव्र तरंगें तथा मिलती-जुलती स्थिति आश्रित गतिविधि देखी गयी हैं.

तीव्र तरंगें
स्मृति में भूमिका
फिज़ियोलौजी
सिज़ोफ्रेनिया